Manmohan Singh

Manmohan Singh (født 26. september 1932) er en indisk politiker (Kongresspartiet). Han var Indias statsminister fra 2004 til 2014.

Singh var en av arkitektene bak de økonomiske reformene i landet på 1990-tallet. Singh er utdannet ved blant annet Universitetet i Punjab (1948) og universitetene i Cambridge (1957) og Oxford (1962) i Storbritannia.

Valget på ny nasjonalforsamling våren 2004 ble regnet som en seier for religionsfriheten i landet. En stund så det ut til at den romersk-katolske, italienskfødte Sonja Gandhi ville bli landets nye politiske leder, men fem dager etter at valgresultatet ble offentliggjort lanserte den sittende regjeringen en massiv propagandakampanje mot henne. I kampanjen ble det hevdet at hun ville støtte opp om dem som ønsket å konvertere fra hinduismen til den kristne tro. Sonia Gandhi avslo overraskende statsministerposten etter at hun mislykkes med å danne regjering, og Manmohan Singh ble innsatt som statsminister.

Singh, som er sikh, er en økonom med bred politisk og internasjonal erfaring. I perioden 1991–1996 var han finansminister og arkitekten bak de omfattende økonomiske reformene. Han har også vært sentralbanksjef i India. Singh er populær innad i partiet fordi han ikke tilhører noen politisk fraksjon og har heller ikke fremstått som lojalist av Gandhi-familien. Reaksjonene viser at han nyter bred respekt, også i venstrepartiene.

Referanser 

Indiske statsministre
Personer fra Chakwal District i Punjab
Fødsler i 1932